Около 100 българи - блокирани на летище в Берлин след 200 пътници , от които половината българи , останаха блокирани вчера на берлинското летище Шьонефелд след отменен полет на авиокомпанията „ Райънеър ” . Пътуващите е трябвало да излетят в 15 : 20 в неделя , но след дълъг престой в самолета са били свалени в чакалнята , предава Би Ти Ви . „ Обясниха ни , че е заради бурята и самолетът трябвало да се подготви . Казаха ни , че след два часа можело да излетим , но не се случи . 200 души , сред които бебета и деца , останаха в безизходица ” , обясни Ружа Любенова , която се свърза с нас . Храна и вода не им е била предоставена . Компанията е предложила нов директен полет до София , който е на 14 юни – четвъртък . „ Някои се върнаха при близки в Берлин , други останаха да търсят начини , а трети ще пътуват през Букурещ днес и ще търсят начин за своя сметка да се доберат в София ” , добави Любенова . " Снощи към 23 часа ни доведоха в хотел близо до летището , но днес продължава всеки от пътниците да се спасява поедничино . Кой каквото си е уредил - полет , нощуване у познати . Моят полет е утре " , добави Ружа Любенова . " От 15 , 20 до 23 чакахме на летището . Стояхме 2 часа в самолета при страшен задух , след това ни казаха да чакаме още 2 часа на летището . В чакалнята обаче разбрахме , че полетът е анулиран и всеки трябва да се спасява " , обясни тя .